b"\n_START_ARTICLE_\nB\xc3\xa9 (economia)\n_START_PARAGRAPH_\nUn b\xc3\xa9 en l'economia \xc3\xa9s qualsevol objecte o servei que incrementa la utilitat directament (b\xc3\xa9) o indirectament (servei), i que no s'ha de confondre amb el b\xc3\xa9 en el sentit \xc3\xa8tic, ni amb el concepte \xc3\xa8tic d'utilitarisme. Un b\xc3\xa9 en el sentit econ\xc3\xb2mic no implica cap acceptaci\xc3\xb3 ni legalitat moral. En la microeconomia i la comptabilitat un b\xc3\xa9 es contrasta amb un servei. Un b\xc3\xa9 es defineix com a objecte o producte f\xc3\xadsic (tangible) i transferible de venedor a comprador, mentre que un servei \xc3\xa9s intangible."